طول عمري بثور
كنت طفلة ثورية
كنت بحلم... بحلم... بالثورة
من وأنا طفلة
عشان كنت غضبانة جدا من النظام حواليا
كنت غضبانة من رينا، كنت غضبانة من أهلي
كنت غضبانة من المدرسين
كنت غضبانة من الأطباء
كنت غضبانة من رئيس الجمهورية، من ناصر ومن السادات
كنت غضبانة من السادات، حطني في السجن
كنت غضبانة من مبارك، نفاني
كنت غضبانة من الأصوليين الإسلاميين
حطوا اسمي في قائمة اغتيال
ما كنتش راضية عن الظلم
والنفاق بتاع النظام السياسي
فلما كنت طفلة واحساسي وأنا عندي ٧ سنين
وكنت طفلة، هو نفس احساسي دلوقتي
وأنا فوق ال٨٠ كأن مافيش حاجة فيا اتغيرت
زي... عشان الدنيا زي ما هي
مافيش حاجة اتغيرت في العالم الرأس مالي الأبوي الديني
من وأنا عندي ٧ سنين، مافيش
نفس الاضطهاد للمرأة
نفس الاضطهاد للفقرا
نفس الكذب، نفس التعليم السيء
نفس الفقر، وحتى الفقر بيزيد
فأنا حاسة أني طفلة ثورية لحد النهار ده
كانوا حلوين جدا، ال١٨ يوم
في ميدان التحرير
قبل ١١ فبراير لما مبارك سقط
ال١٨ يوم دول بالنسبة لي
كانوا حياة تانية
العودة للطفولة
كنت جوة الخيمة، عارفة؟
كنت جوة الخيمة قاعدة عالأسمنت
كان شتا وبرد
يناير وفبراير برد
بس حاسة بدفا الناس، بدفا الثورة
كنت فرحانة جدا
ما كنتش عايزة اروح
حسيت أنه الخيمة في ميدان التحرير أدفى من بيتي
أدفى من عيلتي ومن كل حاجة
عشان هي دي الثورة حرارة الثورة
حسيت بالدفا
حسيت أني طفلة، أني نوال
بحلم بثورة
ما كنتش متخيلة
أكني رجعت لطفولتي
وحلمت بالثورة
فبالنسبة لي، كتبت عنها ٣ كتب
كتبت عن الثورة بشكل واقعي
عن... روايتي الأخيرة كانت عن الثورة تحت الخيمة
بالعربي اسمها "إنه دم"
في السويد اسمها كتاب ثوريون
الثورة جوايا
من وأنا عندي ٧ سنين وهي جوايا
وتجسدت في ميدان التحرير
وأبدا... الثورة بالنسبة لي كانت ١٨ يوم بس
قبل ما يسقط مبارك بعد ما سقط، رجعنا
رجعنا للنظام القمعي
أسقطوا... الثورة أجهضت تماما لحد النهار ده
ف لسه عضبانة، لسه بتحدى
الثورة أجهضت
بس كنت ستات ورجالة تحت الخيمة
ستات ورجالة، كبار وصغيرين
مسلمين ومسحيين، فقرا وأغنيا
فلاحين وعمال، مفكرين ودكاترة مع بعض
٤٥ شخص أو أكتر في خيمة واحدة تحت الخيمة
مع كل الاختلافات دي
بس كنا واحد
وأنا فاكرة بليل
لما بنام
فمثلا ممكن بنت تتعرى لما تتحرك كده
الغطا ممكن يقع من على جسمها
فراجل جنبها يغطيها
مثلا يعني... عندي... شنطتي
وفيها شوية فلوس
وبنام وإيدي عاملة كده ما حدش فتحها
مافيش سرقة واحدة حصلت في ميدان التحرير
مافيش راجل اتحرش بواحدة
مع أننا كلنا كنا غرباء
غرباء اتجمعوا في خيمة واحدة
بس كنا حاسين أننا واحد
كأننا عيلة واحدة
شعب واحد. وعشان كده مبارك سقط
وعشان كده كل القوى
الولايات المتحدة وإسرائيل والحكومة المصرية
كل القوى السياسية والاقتصادية برة مصر
وجوة مصر
قرروا يخلوا الشعب ينقسم
فرق تسد
عشان وحدتنا هي الثورة